Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 112

20. századi szépirodalmi és egyéb mûvek olvasásában, megbeszélésében önálló vélemény kialakítása, indoklása. Lényegre törõ, világos felépítésû közlés a tájékoztató, érvelõ, meggyõzõ, vitázó közlésformában. A mindennapi élet problémáiról, irodalmi, mûvészeti élményekrõl vélemény kifejtése szóban és írásban, különféle mûfajokban: kommentár, ajánlás, kisértekezés. Szövegformálási, -szerkesztési, stilisztikai és helyesírási hibák önálló javítása. A hosszabb fölkészülést igénylõ szóbeli és írásbeli feladatok megoldásához önálló könyvtári munka, megadott vagy önállóan kialakított szempontokat követõ anyaggyûjtés, az információfeldolgozás szabályainak megtartásával. A tanult jelentéstani, stilisztikai jelenségek megnevezése, alkalmazása a szakmai-tudományos, szépirodalmi szövegek értelmezésében. A helyesírás értelmezõ szerepének megfigyelése különféle mûfajú szövegekben. Adott szempontú mûelemzés készítése közösen fel nem dolgozott kisepikai és lírai alkotásról. Nagyepikai és drámai mûvek szóbeli és írásbeli bemutatása. Mûvek összehasonlítása adott tematikai, poétikai szempontok követésével. Jellemzõ hõstípusok, jellegzetes konfliktushelyzetek bemutatása, értelmezése. Stílusirányzatok jellemzõ vonásainak bemutatása néhány irodalmi és képzõmûvészeti alkotásban (az impresszionizmustól a szürrealizmusig).

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes